Bafana-hulpbreier sterf in ongeluk | Nuus24
Johannesburg – Bafana Bafana se hulpafrigter, Thomas Madigage, is Donderdagaand in 'n motorongeluk dood.Die president van die Suid-Afrikaanse sokkervereniging (Safa), Kirsten Nematandani, het Vrydagoggend bevestig dat die ongeluk naby Burgersfort in die Limpopo-provinsie plaasgevind het.Volgens 'n Sapa-berig was Madigage op die R37 tussen Polokwane en Burgersfort onderweg toe 'n donkie die pad oorgesteek het."Daar was 'n motor voor hom wat 'n karavaan gesleep het. Die motor kon daarin slaag om betyds vir die donkie uit te draai, maar Madigage se voertuig het die dier getref," het 'n polisiewoordvoerder gesê.Madigage was 'n hulpafrigter by Supersport United voor hy in Julie vanjaar by Bafana Bafana aangesluit het.Volg Nuus24Sport op Twitter.